Candela

Candela ta un fenomeno den cua luz y calor ta wordo libera door di un reaccion di oxidacion di un substancia combustibel na temperaturanan halto. Durante e proceso aki, gasnan inflamabel ta wordo libera debi na e kentamento y descomposicion di materialnan den cercania. E gasnan aki despues ta oxida, generando calor di nobo cu ta sostene e proceso.

E desaroyo di calor ta causa conveccion: un fluho di aire cu ta move bai ariba causa pa e gasnan cayenta cu ta expande y bira menos denso, manera describi den e ley di Archimedes. E luz di candela ta wordo causa principalmente pa particulanan di chemene cu ta bria cayente, y ta produci e spectrum di vlam caracteristico. Partinan maron den candela ta wordo causa pa particulanan di chemene cu no ta bria mas y ta absorba un tiki di e luz di vlam.

Ora candela plama incontrolabel, e ta wordo yama un kimamento. Un vlam ta e unidad di candela di mas chikito. E kimamento di combustibelnan fossiel ta saca  carbon dioxida (CO2), cu ta contribui significante na e efecto di broeikas.

 Historia 
Candela tin lasonan estrecho cu e existencia di matanan. Mata a provee zuurstof y material combustibel, cu huntu cu calor, ta necesario pa traha candela. Aunke tabatin zuurstof prome cu mata sisti, no tabatin material combustibel. Rastronan di fossiel di carbon, y pues evidencia di candela, a wordo haya pa prome biaha den e periodo geologico di Siluriano (444–416 miyon aña pasa). For di e periodo aki, e aparicion di candela ta relaciona cu e cantidad di zuurstof den e aire, aunke e relacion aki no ta semper precies. Den periodonan mas recien ta parse cu tin menos fossiel di carbon. Candela ta sosode den naturalesa pa medio di candela di mondi, hopi biaha causa pa lamper of erupcion di volcan. Candela di carbon, en partikular, por sigui kima pa un bon tempo largo.

Hende ta e unico especie cu por traha y uza candela. Esaki a sosode hopi trempan den prehistoria, asta prome cu Homo sapiens. Arkeologonan a descubri cu hende tabata sende candela regularmente entre 400.000 y 350.000 aña pasa. Esaki a sosode na varios luga na Africa y Eurasia Occidental, y ta parse cu conosemento tocante candela a plama di grupo pa grupo. Esaki ta un di e ehempelnan mas bieu di conosemento comparti.
Den sosiedad antiguo, candela tabata masha importante. E tabata wordo uza pa cushina, como un fuente di lus y kalor, pa kima palo pa agricultura y pa traha materialnan manera metal y klei. Komo cu e tabata masha dificil pa traha candela, nan tabata conserve cuidadosamente y hopi bes tabata mir'e como algo sagrado. Candela tabata hunga un rol importante den ritualnan. Den pasado probablemente hende tabata optene candela for di naturalesa, por ehempel despues di un candela di mondi of lamper. Nan tabata warda esaki den un kas special di candela. Tur pueblo of stad tabatin un. Den Gresia antiguo, stadnan tabatin un prytaneion, un luga cu un vlam eterno, cu tambe tabata simbolisa gobierno. Na Roma un candela eterno tabata wordo warda pa e Birgennan Vestal. Vercionnan moderno di esaki ta inclui e belanan den misa catolico y e vlam eterno na monumento di guera, manera bou di e Arco di Triunfo.

 Propiedad fisico 

Candela por wordo paga door di kita un di e cuater cosnan cu e mester pa kima (conosi como e piramide triangular di candela). Por ehempel, pensa riba un vlam di gas riba un stoof. Por paga (of kibra e reaccion di) un candela den e formanan aki:

 Paga e gas: Esaki ta kita e combustibel cu e candela mester pa kima.
 Tapa e vlam: Esaki ta blokia y sofoca candela for di zuurstof den aire y ta reemplas'e cu carbon dioxida (CO2).
 Aplica un gas inerto, manera CO2 pa sofoca e candela.
 Basha awa riba candela: awa ta fria e candela mas lihe cu e candela por keda cayente

 Link externo 
 Departamento di Bombero Aruba

Category:Siencia